ועדת הפנים ואיכות הסביבה, כנסת 18, פרוטוקול מספר 134, 2010-01-13 00:00

דוד אזולאי: אני פותח את ישיבת ועדת הפנים והגנת הסביבה.

דוד אזולאי: על סדר-היוםף הצעת חוק אזור תעשיה קיסריה (שיפוט וניהול), התשס"ח-2008.

דוד אזולאי: התקיימו כאן דיונים בנושא ומספר האנשים המשתתפים בדיון הזה מעיד על ההסכמה הרחבה שעברה בעניין הזה, לשמחתנו הרבה.

דוד אזולאי: באופן אישי אני מברך על ההסכמה שהגיעו אליה.

דוד אזולאי: בהזדמנות הזאת אני רוצה לברך את חבר הכנסת יעקב אדרי שהוביל לאורך כל הדרך את ההבנות וההסכמות על מנת להגיע למסמך מנוסח ומוסכם על דעת כולם.

דוד אזולאי: אני רוצה גם לנצל את ההזדמנות, כשנמצא איתנו חבר הכנסת לשעבר אליהו גבאי, שהיה בין יוזמי החוק הזה.

דוד אזולאי: איך כתוב?

דוד אזולאי: "צדיקים מלאכתם נעשית על ידי אחרים".

דוד אזולאי: מר גבאי אני לא יודע אם לכך כיוונת כשהרצת את החוק הזה אבל בסופו של יום התוצאה, לדעתי, היא תוצאה טובה שבאה להועיל לכלל.

דוד אזולאי: אני שמח שהיתה לי הזכות להוביל את זה גם כן כי אני חושב שזה היה מעשה ראוי.

דוד אזולאי: נכון שבחקיקה המקורית התכוונו למשהו אחר, ובסוף יצא משהו אחר.

דוד אזולאי: על כך אנחנו מברכים.

דוד אזולאי: כרגע אנחנו צריכים לעשות שני דברים.

דוד אזולאי: האחד, היתה כבר הצבעה?

יעקב אדרי: עכשיו צריכה להיות הצבעה על ביטול החוק.

תומר רוזנר: אתם יכולים להצביע על ההסכם כהחלטה של הוועדה שמאמצת – אה, על זה כבר היתה הצבעה.

דוד אזולאי: אני מבקש עוד דבר אחד ובזה אנחנו נחתום את הדיון הזה.

דוד אזולאי: אנחנו מבקשים שבעוד כחצי שנה הוועדה תקבל דיווח איך ההסכם הזה מיושם ומבוצע.

יעקב אדרי: מהמתאם.

דוד אזולאי: כן.

דוד אזולאי: מי זה התאם?

יעקב אדרי: יצא מכרז.

דוד אזולאי: המתאם בין הרשויות לבין הקרן.

דוד אזולאי: נציגי הקרן, אני מבין שכרגע אין לכם מתאם.

יוסי רטנובסקי: עדיין אין.

דוד אזולאי: מתי זה אמור לקרות?

יוסי רטנובסקי: ברגע שיושלמו הדברים, עוד כחודש.

דוד אזולאי: ברגע שיהיה מתאם תודיעו לנו.

דוד אזולאי: חצי שנה מיום ביטול החוק אנחנו נבקש דיווח.

תומר רוזנר: אם הוועדה מבקשת להסיר את ההצעה מסדר היום בהתאם לסעיף 123 לתקנון הכנסת, צריך להצביע על הצעת החלטה מהסוג הזה והיא תעבור לדיון במליאה.

תומר רוזנר: החלטה להסיר את ההצעה מסדר היום.

דוד אזולאי: ואז להביא את ההסכם לאישור המליאה?

יעקב אדרי: לא, רק את הביטול.

תומר רוזנר: התקנון מחייב הצבעה של הוועדה אם מבקשים להסיר את ההצעה מסדר היום ואז זה יעבור לדיון במליאה.

דוד אזולאי: מה אדוני מציע?

תומר רוזנר: מישהו מחברי הכנסת צריך להציע.

דוד אזולאי: אני מציע להסיר את ההצעה מסדר היום.

דוד אזולאי: אני רוצה לפעול לפי התקנון, כדי שלא תצא תקלה.

דוד אזולאי: אז ההצעה היא להסיר מסדר היום.

יעקב אדרי: אני רוצה להודות ליושב ראש שהוביל את זה בהרבה מאוד טוב טעם ושכל.

יעקב אדרי: הוא היה מהמצטרפים למאבק בהתחלה.

יעקב אדרי: אני מאוד מודה לו על הסבלנות ועל כל הדרך שבה הוא הוביל את העסק.

יעקב אדרי: כפי שהיושב ראש אמר, הגענו להסכמות, זה לא היה קל.

יעקב אדרי: בכוחות משותפים ובהבנות משותפים עם הקרן, עם מר דוד אפרתי בעיקר והצוות של היועצים המשפטיים וראשי הרשויות שהגיעו להבנה שאי-אפשר לקבל הכול.

יעקב אדרי: אני חושב שהגענו להסכמות על דעת כולם, דבר שהוא די נדיר.

יעקב אדרי: כולם חתומים ומאושרים מהעניין.

יעקב אדרי: אני מקווה שנצא לדרך.

יעקב אדרי: התקציב הוא מאוד גדול, מאוד חשוב, בעיקר למטרות חינוך.

יעקב אדרי: כאן אני רוצה להודות לידידי חבר הכנסת לשעבר גבאי, שהוביל והיה עקשן, כמעט שיבש לנו הכול.

יעקב אדרי: מותר לי להגיד שרבתי איתו אבל כוונתו היתה טהורה ונקייה למען תושבי אור עקיבא והאזור.

יעקב אדרי: אני באמת מעריך את העקשנות וההתמדה שלו.

יעקב אדרי: והנה יצא שבזכותך היה הסכם וראשי הערים מרוצים.

יעקב אדרי: זה סיוע בתקופה לא קלה.

יעקב אדרי: אני חושב שזה הזמן להודות לך מקרב לב.

יעקב אדרי: אני מודה לך בשם כולם, ליושב ראש וליועצים המשפטיים שנתנו את התובנות המשפטיות וכמובן אני מודה לכל אנשי הקרן שהיו שותפים מלאים לעניין ובכך יצאנו לדרך חדשה.

יעקב אדרי: תודה.

דוד אזולאי: מר גבאי, בבקשה.

2232: אני רוצה להגיד שכל הברכות שקיבלתי מיעקב אדרי יקירי, הוא היה יד ביד איתי, כשר לשעבר, שביחד הנחה אותי.

2232: שיתפנו פעולה כדי להוביל את זה.

2232: אין ספק שמטרת החוק, בראשונה, היתה לו מטרה ערכית, לאומית וציבורית, דהיינו, לאחד אזורים מגוונים שונים כדי ליצור ערבות הדדית וגם ייעול של ניהול ערים.

2232: אבל בזכות החוק שהובלנו אילצו את המנהלת של אור עקיבא לבוא לקראת ההצעה שהוצעה כדי להשתתף במימון בענייני חינוך ורווחה באור עקיבא.

2232: ללא החוק לא היו מצטרפים להסכם, לא היו מקדמים את ההסכם ולא היינו יכולים להגיע להסכם שהגיע יעקב אדרי וכולנו ביחד, כדי לעזור ולסייע לתושבי אור עקיבא ולקדם אותם בנושא חינוך ורווחה.

2232: אני מקווה שזה יביא לקשרים טובים, מעבר לצד הכספי, גם בצד החברתי.

2232: יבורכו כל העמלים יחד עם יושב ראש הוועדה, שללא העקביות והתנופה לא היינו מגיעים להישג היפה הזה.

2232: תודה.

דוד אזולאי: רציתי לשאול.

דוד אזולאי: השיק הראשון יגיע לפני בואו של המתאם או אחרי בואו של המתאם?

יעקב אדרי: תן לי לענות במקומם.

יעקב אדרי: קרן קיסריה מאוד מסודרת.

יעקב אדרי: ההליכים מסודרים, הם גם בקשר ארוך שנים עם הרשויות.

יעקב אדרי: הם יוציאו מכרז וזה ירוץ מהר, הם מכירים את העבודה.

דוד אזולאי: בשביל הבדיחה הטובה ומעבר לכך אין לי שום כוונה, אני מאמין שאת ההסכם יכבדו ואנחנו נהיה פה אנשי הבשורה הראשונים שנדע על-כך בעוד חצי שנה ונבוא לקבל טפיחות לא לנו על השכם, אלא לאלה העוסקים במלאכה, בעיקר אנשי קרן קיסריה.

דוד אזולאי: הם הם המסייעים והנותנים.

דוד אזולאי: ראשי הרשויות בוודאי ידעו לנצל נכונה את התקציבים האלה לרווחת ציבור התושבים אותו הם מייצגים.

דוד אזולאי: רבותיי, אני רוצה לנצל את ההזדמנות זאת ואני בטוח שעוד נגיד את הדברים המליאה.

דוד אזולאי: אני חייב לציין את כבוד יושב ראש הוועדה הקודם, חבר הכנסת אופיר פינס שהתחיל במהלך.

דוד אזולאי: ראיתי איך שהוא הוביל את זה והחלטתי שאני ממשיך באותה דרך.

דוד אזולאי: אני רוצה להודות לצוות הוועדה, למנהלת הוועדה שאינה פה, למזכירת הוועדה ולצוות היועצים תומר וגלעד.

דוד אזולאי: באמת, זאת הזדמנות.

דוד אזולאי: לא תמיד יש הזדמנות להגיד דברים בפרוטרוט אבל ועדת הפנים זכתה בצוות משפטי יוצא מן הכלל עם התמדה, עקביות ומקצועיות מעל לכל.

גלעד קרן: תשאיר משהו למליאה.

דוד אזולאי: אל תדאג.

דוד אזולאי: שם אין הרבה זמן.

דוד אזולאי: שם הדברים מנוסחים מהר אבל פה אני יושב ראש ואני יכול להגיד מה שאני רוצה כמה שאני רוצה.

דוד אזולאי: לכן אני מנצל את הבימה הזאת להודות לכם.

דוד אזולאי: אני חושב שבעניין הזה עשיתם מעשה חכם.

דוד אזולאי: עובדה שהתוצאה מדברת בעד עצמה.

דוד אזולאי: חבר הכנסת יעקב אדרי, לאורך כל הדרך רואים שאתה לוקח פרויקט ואתה מלווה אותו בלב ובנשמה ובסוף מגיעים לתוצאה טובה.

יעקב אדרי: תודה על הדברים.

דוד אזולאי: על פי חוות דעת של היועץ המשפטי לוועדה אני מבקש להוריד את ההצעה מסדר היום.

דוד אזולאי: מי בעד?

דוד אזולאי: מי נגד?

דוד אזולאי: הצבעה בעד – רוב נגד – אין נמנעים אין

דוד אזולאי: היות ואין מתנגדים ואין נמנעים, הנושא הזה ירד מסדר-היום ויועבר לאישור המליאה.

דוד אזולאי: רבותיי, תודה רבה לכולם.

דוד אזולאי: הישיבה נעולה.